AKPyo ke dest nayo şaredarîyanê HDPyî yê Wanî ser nika zî çim verda erd û parkanê şarî. Dima ke Burhan Kayaturk reyna AKPyî ra bi wekîl bi destûrê Şaredarîya Tûşba ya AKPyî fîrmaya birazîyanê xo Kayaturk Bayram viste dewre.
Fîrma çim verda parka Sîteya Sanayî û wazena erdê 382 kesan bihêrîna. Fîrma sozê 'Ma do şima rê dikanan virazê.' Esnafan muracatê mehkeme kerd ke karê înşaetî vindero. La rixmê bira mehkeme zî Hetkarê Şaredarîya Tûşba fîrma rê vat: ''Şima karê xo rê dewam bikerê, mehkeme girîng nîya.''
Fîrmaya terefgîranê AKPyî seba ke mîyanê parke de dikanan viraza dest pê karî kerd.
Dikandaran reyna muracatê mehkeme kerd û ê pabeyê bira mehkeme yê.
